MTI เผยกำไรปี 63 เพิ่มขึ้น 39% มาที่ 590 ลบ. หลังเบี้ยประกันโตแกร่ง
MTI เผยกำไรปี 63 เพิ่มขึ้น 39% มาที่ 590 ลบ. จากปีก่อนมีกำไร 426 ลบ. หลังเบี้ยประกันโตแกร่ง
24 ก.พ. 2564

บริษัท เมืองไทยประกันภัย จำกัด (มหาชน) หรือ MTI รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรเพิ่มขึ้น เนื่องจากเบี้ยประกันภัยรับตรงอยู่ที่ 14,654.99 ล้านบาท และเบี้ยประกันภัยจากการรับประกันภัยจากการรับประกันภัยต่อจำนวน 69.97 ล้านบาท เบี้ยประกันภัยรับตรงเพิ่มขึ้น 10.45% โดยเบี้ยประกันภัยรับสุทธิเพิ่มขึ้นจาก 7,343.41 ล้านบาท เป็น 7,756.18 ล้านบาท หรือ 5.62% จากงานประกันภัยประกันภัยรถยนต์และงานประกันภัยสุขภาพ ในส่วนของเบี้ยประกันถัยที่ถือเป็นรายได้เพิ่มขึ้นจาก 6,903.44 ล้านบาท เป็น 7,559.25 ล้านบาท หรือ 9.50% และรายได้ค่าบำเหน็จและนายหน้าเพิ่มขึ้นจำนวน 282.81 ล้านบาท หรือ 17.27% จากการประกันภัยต่อของงานประกันภัยสุขภาพ